Անշուշտ, որևէ հեղափոխություն ապահովագրված չէ ավտորիտարիզմի վտանգից, սակայն նման ռիսկերն ավելի շատանում են, երբ հեղափոխական կառավարության դեմ պայքարում է ռևանշիզմը՝ պրակտիկորեն լեգիտիմացնելով նոր իշխանությունների ցանկացած քայլ, անգամ ոչ այնքան օրինական կամ նույնիսկ ռեպրեսիվ։ Նույն տրամաբանությամբ՝ Նիկոլ Փաշինյանի «սևերի» ու «սպիտակների» բաժանումն օբյեկտիվորեն չի աշխատելու, երբ Հայաստանում վերջնականապես արմատախիլ արվի հակահեղափոխության վտանգը, այլ խոսքով՝ չեզոքացվի Ռոբերտ Քոչարյանի քաղաքական գործոնը։